Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 461

2. Általános követelmények A társasházkezelõ a feladatai megoldásához szükséges mértékben rendelkezzen a tulajdonosok, bérlõk, használók irányában a kapcsolatteremtéshez és annak folyamatos fenntartásához nélkülözhetetlen kommunikációs készséggel. A feladatai ellátása során legyen jártas a munkavállalókkal, a vállalkozókkal való kapcsolatteremtésben. A társasházkezelõ rendelkezzen az alábbi ismeretekkel: 2.1. Mûszaki ismeretek Ismerje: — a társasházhoz kapcsolódó mûszaki alapfogalmakat, — a lakóépületek szerkezeteit és azok ismétlõdõ hibajelenségeit, — a garancia, a szavatosság, a kötelezõ alkalmassági idõ érvényesítésének lehetõségeit, — az építésügyi elõírásokat. 2.2. Jogi ismeretek Ismerje: — a társasházra vonatkozó jogszabályi rendelkezéseket, ezek összefüggéseit, — a feladatköre ellátásához szükséges — a társasháztulajdonnal, a bérlettel, az adózással, a munkajoggal, a társadalombiztosítással, valamint a felújítások támogatásával összefüggõ — elõírásokat. 2003/39. szám 2.3. Gazdasági ismeretek Ismerje: — az alapvetõ pénzügyi, számviteli, könyvvezetési, valamint társadalombiztosítási és adózási szabályokat, — a társasházak üzemeltetésének, karbantartásának, felújításának rendszerét, a tevékenység költségvonzatát, — a lakóépületek közüzemi ellátásának (villany-, gáz-, víz-, csatornaszolgáltatás), továbbá a távfûtés, a központi fûtés és melegvízellátás gazdasági rendszerét. 2.4. Nyilvántartásokhoz kapcsolódó ismeretek — Ismerje és alkalmazza a társasházkezelés folyamatos ellátásához szükséges nyilvántartásokat. — Legyen tájékozott az épületfenntartáshoz kapcsolódó információgyûjtés és információ kiértékelés formáiról. 2.5. Piaci ismeretek Ismerje: — a közös tulajdonú helyiségek, lakások (házfelügyelõi, gondnoki lakás) bérének, vételárának alakulását, az épület közös területei hasznosításának lehetõségeit, — az építõipari munkák versenyeztetésére, a munkák elvégzésére vonatkozó megbízás rendszerét, szabályait.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes